Ukraina — Misr munosabatlari
Ukraina — Misr munosabatlari Ukraina mustaqilligi eʼlon qilinishidan ancha oldin oʻzari ikkala taraflama aloqlar boshlangan. Ukraina Misr Arab Respublikasi bilan 1992-yilda rasmiy diplomatik munosabatlar o‘rnatgan davlatlar hisoblanadi. Misr Arab Respublikasi 1991-yil dekabr oyi oxirida Misr hukumatining tegishli bayonoti bilan Ukrainaning davlat mustaqilligini rasman tan oldi. Mamlakatlar oʻrtasida diplomatik munosabatlar 1992-yil 25-yanvarda oʻrnatilgan. MARning Ukrainadagi diplomatik vakolatxonasi 1993-yil may oyida tashkil etilgan. Qohira va Kiyevda Ukraina va Misr elchixonalari faoliyat yuritib kelmoqda. Ukraina va Misrning geografik jihatdan uzoq boʻlishiga qaramay, ikki xalqning tarixi va zamonaviyligida oʻxshash jihatlar mavjud. 300 yil oldin, mashhur ukrainalik sayohatchi Vasiliy Grigorovich-Barskiy Misr hududi boʻylab sayohat qilgan. Oʻzining Yaqin Sharqdagi kuzatishlari bilan ukrain sharqshunosligiga asos soldi. Zamonaviy Ukraina sharqshunosligiga mashhur sharqshunos olim, Qur’on, islom tadqiqotchisi, qadimiy arab va turkiy matnlarning tarjimoni, ikki yil davomida Yaqin Sharqda boʻlgan Agafangel Krimskiy asos solgan. 1960—1970 yillarda ukrainalik muhandislar Misr iqtisodiyotining rivojlanishiga muhim hissa qoʻshdilar, koʻplab misrlik talabalar Ukraina universitetlarini tamomlagan. Ukraina — Misr aloqalari tarixidagi umumiy lahzalar xalqlar o‘rtasida yaxshi tushunish va ikki tomonlama munosabatlarni yanada rivojlantirishga xizmat qilmoqda. Bugungi kunda davlatlar oʻrtasida hukumatlararo va idoralararo darajadagi 35 ta hujjat amal qilmoqda. Ukraina-Misr hamkorligining asoslari 1992-yilda imzolangan. Turli darajadagi delegatsiyalar almashinuvi, iqtisodiy, ilmiy va texnik hamkorlik bo‘yicha ikki tomonlama Ukraina-Misr hukumatlararo qo‘shma komissiyasining majlislari bo‘lib o‘tmoqda (oxirgi yig‘ilish 2010-yil noyabr oyida Qohirada bo‘lib o‘tgan). BMT doirasida Ukraina va Misr keng koʻlamli masalalar boʻyicha hamkorlik qiladi. Ukrainadagi urish natijasida Misr prezidenti BMT COP27 iqlim konferensiyasidagi Jahon yetakchilari sammitining ochilishida „Urish sabab aziyat chekyapmiz“ deb urishga yakun yasash haqida nutq soʻzlab chiqdi.